section_heading: Povijest
paragraph_text: Zahvaljujući donaciji Julija Hoffmanna (1881. – 1958.), željezničkog činovnika, zaljubljenika u starine i svestranog sakupljača koji je gradu darovao vrijednu zbirku od 3500 komada numizmata, 600 komada starih značaka, šest komada starih satova, jedne gusle i sedam starih uljanih slika, a koja zbirka prema procjeni vrijedila oko 250.000 dinara, odlukom Gradskog poglavarstva od 23. siječnja 1934. godine osnovan je Gradski i arheološki muzej. https://muzejbp.hr/povijest-muzeja/ Pristupljeno 31. kolovoza 2020. Godine 1953. muzej mijenja ime u Muzej Brodskog Posavlja, a tada novouređeni postav bio je jedan od najsuvremenijih postava zavičajnog tipa u tadašnjoj Jugoslaviji.